Aino
Aino est persona ficta in Kalevala, carmine epico proprio Finniae. Est virgo puchra, soror Joukahainis, vatis Lapponici, quae in cantionibus III, IV, V Kalevalae apparet. Joukahainen a Väinämöine in certamine cantorum victus Ainonem illi nupturam pollicetur; cui autem virgini vates ille aetate provectus magnopere displicet. Itaque Aino curis anxia in mari submersa mortem sibi consciscit. Nomen Aino derivatum putatur ab adiectivo Finnico ainoa ('solus'), quoniam in carminibus popularibus de aino sisko ('sola sorore') et aino tyttönen ('sola puellula') cantatur.